(5)RECUNOSCÂND activitatea pregătitoare și recomandarea comună a Consiliului Arhitecților din Europa și a Regulatory Organization of Architecture in Canada (Organizațiile de reglementare pentru domeniul arhitecturii din Canada);

10.În privința Canadei, cerințele interne menționate la articolul 8 includ ratificarea de către toate organismele de reglementare care alcătuiesc Regulatory Organizations for Architecture in Canada (Organizațiile de reglementare pentru domeniul arhitecturii din Canada) (ROAC) și măsurile legislative și de reglementare aplicabile luate de provincii și teritorii, dacă este cazul. Pentru mai multă certitudine, provinciile și teritoriile, în temeiul autorității lor constituționale în Canada de a reglementa calificările și serviciile profesionale, pot delega organismelor lor de reglementare competențe specifice pe teritoriul jurisdicțiilor respective, după cum consideră necesar.

(8)ÎNCURAJÂND comerțul cu servicii de arhitectură între Uniunea Europeană și Canada prin instituirea condițiilor pentru recunoașterea reciprocă a calificărilor profesionale care să permită înregistrarea sau acordarea ulterioară de licențe arhitecților pe teritoriul celeilalte părți;

(9)ȚINÂND SEAMA DE Acordul canadian de liber schimb, care conține prevederi referitoare la mobilitatea forței de muncă interne pe teritoriul Canadei;

(10)REAMINTIND că un solicitant a cărui cerere de recunoaștere a fost respinsă în temeiul prezentului acord poate recurge la procedurile de control specificate la articolul 12.3 alineatul (6) din CETA,

CONVIN după cum urmează:

Articolul 1

Scopul și domeniul de aplicare

1.Prezentul acord stabilește condițiile și procedurile conform cărora o jurisdicție a uneia dintre părți care reglementează accesul la activități din domeniul arhitecturii sau exercitarea acestora prin solicitarea unor calificări profesionale specifice recunoaște calificările profesionale care acordă acces la activitățile din domeniul arhitecturii într-o jurisdicție a celeilalte părți.

2.Prezentul acord se aplică resortisanților unui stat membru al Uniunii Europene și resortisanților Canadei care doresc să înceapă să desfășoare și să exercite activități din domeniul arhitecturii ca persoane care exercită o activitate independentă sau ca angajați.

3.Acordul nu se aplică arhitecților care sunt autorizați să exercite activități în domeniul arhitecturii în Canada sau în Uniunea Europeană în temeiul unui acord de recunoaștere reciprocă încheiat cu o parte terță.

4.Fără a aduce atingere prezentului acord, statele membre ale Uniunii Europene și provinciile și teritoriile Canadei pot recunoaște, în conformitate cu legile și reglementările respective, calificări profesionale care nu respectă cerințele prezentului acord.

Articolul 2

Definiții

În sensul prezentului acord, se aplică definițiile de la articolele 1.1, 1.2 și 11.1 din CETA. Se aplică de asemenea următoarele definiții, care înlocuiesc definițiile de la articolele 1.1, 1.2 și 11.1 din CETA dacă este cazul:

(a)„arhitect” înseamnă o persoană fizică care este calificată din punct de vedere profesional și academic și este înregistrată, deține o licență sau are un statut echivalent pentru a exercita activități în domeniul arhitecturii într-o jurisdicție care intră sub incidența prezentului acord, în conformitate cu condițiile în vigoare care acordă acces la exercitarea activităților din domeniul arhitecturii intrând sub incidența prezentului acord;

(b)„activități în domeniul arhitecturii” înseamnă exercitarea unor activități profesionale desfășurate de obicei sub titlul profesional de „arhitect” într-o jurisdicție-gazdă;

(c)„autoritate competentă” înseamnă o autoritate sau o instanță autorizată, în temeiul legilor și reglementărilor părților, să recunoască calificările profesionale care intră sub incidența prezentului acord, în vederea acordării accesului la activități din domeniul arhitecturii sau a exercitării acestui tip de activități, ori să elibereze documente pertinente pentru funcționarea prezentului acord;

(d)„titlu de calificare” înseamnă diplome, certificate și alte titluri oficiale eliberate de o autoritate competentă dintr-o jurisdicție desemnată în temeiul dispozițiilor legislative, reglementare sau administrative din jurisdicția respectivă, care certifică finalizarea cu succes a formării profesionale;

(e)„jurisdicție-gazdă” înseamnă jurisdicția părții care condiționează accesul la activitățile din domeniul arhitecturii sau exercitarea acestora de anumite calificări profesionale și în care un arhitect care a obținut ultimele calificări profesionale într-o jurisdicție a celeilalte părți dorește să exercite activități din domeniul arhitecturii;

(f)„jurisdicție” înseamnă teritoriul fiecărei dintre provinciile sau teritoriile Canadei sau teritoriul fiecăruia dintre statele membre ale Uniunii Europene, în măsura în care prezentul acord se aplică pe aceste teritorii;

(g)„experiență profesională ” înseamnă practicarea efectivă și legală a activităților din domeniul arhitecturii într-o jurisdicție;